summary: بھارت سے روئی کی درامد پر پھر غیراعلانیہ پابندی عائد
text: کراچی چیرمین کاٹن جنرز فورم احسان الحق نے کہا ہے کہ حکومت پاکستان نے ایک بار پھر بھارت سے روئی کی درامد پر غیر اعلانیہ پابندی عائد کردی جس سے کاشتکاروں اورکاٹن جنرز میں خوشی کی لہر دوڑ گئی ہے جب کہ ٹیکسٹائل ملز مالکان تشویش میں مبتلا ہوگئے ہیںچیرمین کاٹن جنرز فورم احسان الحق نے ایک بیان میں بتایا کہ وزارت فوڈ سیکورٹی کے ذیلی ادارے پلانٹ پروٹیکشن ڈیپارٹمنٹپی پی ڈی کی جانب سے روئی درامد کنندگان کو روئی درامدی پرمٹ کے اجراء پر غیر اعلانیہ پابندی عائد کی گئی ہےانہوں نے کہا کہ پابندی کے باعث رواں سال پاکستانی ٹیکسٹائل ملز مالکان بھارت کے بجائے امریکا برازیل اور مغربی افریقی ممالک سے روئی درامد کررہے ہیں جو نہ صرف بھارت کے مقابلے میں قدرے مہنگی ہے بلکہ اس کی ڈلیوری بھی خاصی تاخیر سے ہوگیاحسان الحق کو بتایا کہ پی پی ڈی نے بھارت سے روئی کی درامد کے لیے سخت ترین شرائط عائد کی ہیں لیکن اس کے باوجود روئی درامدی پرمٹ کا اجراء تقریبا نا ممکن بنا دیا گیا ہے جس کے باعث رواں سال ابھی تک بھارت سے روئی کی درامد شروع نہیں ہو سکیچیرمین کاٹن جنرز کا کہنا تھا کہ رواں سال پاکستان میں سخت موسمی حالات کے باعث کپاس کی فصل کا معیار متاثر ہونے سے پاکستان کے بیشتر کاٹن زونز میں روئی کا معیار بھی متاثر ہوا تھا جس کے باعث ٹیکسٹائل ملز مالکان نے بڑے پیمانے پر روئی کے درامدی سودے کیے تھے اور اطلاعات کے مطابق اب تک ان ٹیکسٹائل ملز مالکان نے روئی کی تقریبا 15 لاکھ سے زائد بیلز کے درامدی سودے طے کر لیے ہیں جن کی ڈلیوری جنوری سے شروع ہونے کی توقع ہے